કલ્પનાના કહેવાથી કિરણ, મા-બાપને વડોદરાથી લઈ આવવાનું વિચારતો હતો. ત્યાં જ એકાએક, મોકો મળી ગયો. બ્રિટનમાં વસેલી મોટી બહેન સાવિત્રીના પતિ, બનેવી હસમુખરાય, ભારતની આઈ.આઈ.એમ. સંસ્થાઓમાં, સેમિનારમાં હાજર રહેવા અને વ્યક્તવ્ય આપવા પ્રથમ અમદાવાદ અને ત્યાર બાદ બેંગાલુરુ, ચેન્નાવઈ જવાના હતા. ભરચક કાર્યક્રમને લઈને, કોઈને મળવા જવાની અશક્તિ દર્શાવી. પરંતુ બા-બાપુજી એટલે કે ભૂપતરાય અને શારદાબા જો અમદાવાદ હશે તો સાંજે કે રાત્રે સમય કાઢીને જરૂર મળવા આવશે એમ ફોનમાં જણાવતાં કિરણને બા-બાપુજીને લઈ આવવાની તક મળી ગઈ.